Sagnet om Æthlar

## Erobringen

Hvor en ung mand ved navn Æthlar, arvede store landarealer og dermed bønder fra både sin mor og far. Æthlar lagde planer om at herske over mere land. Den eneste måde han kunne sikre sig mere land på var gennem erobring. Han fandt snart ud af at de bønder, der boede på hans land ikke var noget værd i kamp og han rejste derfor op i bjergene. Her mødte han den røde drage Artrux. Æthlar lovede alle de rigdomme de erobrede fra de andre landejere, så længe han kunne beholde landet frodigt og de eventuelle udbytter der måtte komme heraf. Artrux accepterede vilkårene og med Æthlar på ryggen erobrede de sammen Loegria.

## Loegrias guldminer

Æthlar erklærede sig konge og betalte Artrux store mængder rigdomme, som var blevet fundet under erobringerne. Da dragen havde trukket sig tilbage til sin hule beordrede Æthlar at man skulle begynde at mine efter guld i bjergene. Efter et halvt års tid blev der fundet guld og de kongelig guldminer arbejdede på døgndrift. Æthlar beordrede at han skulle være den mægtigste i dette land og sendte bud efter de bedste våben og den bedste rustning penge kunne købe. Nogle få måneder senere modtag Æthlar en handelsmand fra Grotheim, han havde taget den bedste udrustning med. Æthlar købte et sværd, et spyd, et skjold og en fuldplade rustning, som ikke kun var lette, men særdeles holdbare. Der gik hurtigt rygter om Æthlars nyanskaffelser og det varede ikke længe inden en dragefødt bankede på døren og bad Æthlar komme til Artrux' hule.

## Dragens Hule

Æthlar drog afsted med 10 af sine vagter. Han ankom til Artrux' hule hvor dragen lå og ventede på ham. Dragen beskyldte Æthlar for at have løjet om at han havde givet alle rigdomme efter erobringen. Æthlar forsøgte forgæves at forklare at de rigdomme han besad, kun var på grund af de ting han havde trukket op af jorden. Diskussionen bølgede frem og tilbage i flere timer indtil Artrux til sidst fik nok og erklærede at nu ville han lede landet. Dragen gik til angreb og gjorde det hurtigt af med Æthlars vagter. Æthlar selv kæmpede en brav kamp. Med sit spyd i den ene hånd og sit skjold i den anden kæmpede han ene mand mod dragen. Under kampen tog Æthlar et fuldt blæs af af dragens ild. Æthlars rustning begyndte at smelte og han fik den hurtigt taget af omringet af flammer fra det brændende metal. Tilbage bar han kun sin lædertunik og sine læderbukser, mens hans højre hånd stadig holdte fast i hans spyd. Artrux gik nu igen til angreb og forsøgte at bide Æthlar. Han undveg og rullede ind under dragen og stak så sit spyd ind mellem dragens brystskæl. Dragen skreg af smerte mens det kogende blod pulsede ud af den. Æthlar blev forbrændt mens dragen faldt omkuld. Spyddet smeltede fast i dragen og var ikke til at få ud.

## Eftermæle

Æthlar kom tilbage til Æthlafor hvor han kun levede få dage længere og døde til sidst i sengen på grund af sine sår. Han efterlod sig kun en søn, hvis mor havde været dronning men døde i barselssengen. Sønnen blev udråbt til Kong Ælla af Loegria. Ælla fik sin fars sværd, som var det eneste der var tilbage af Æthlars legendariske udstyr. Et sværd der er gået i arv fra konge til konge indtil Kong Egbert døde i slaget ved Myth Nantar og mistede sværdet der.